

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNICA**

KLASA: 113-01/24-01/1

URBROJ: 2170-6-5-4-24-1

Delnice, 30. siječnja 2024. godine

Na temelju članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), članka 65. Zakona o radu („Narodne novine“ broj 93/14, 127/17, 98/19, 151/22 i 64/23), članka 60. Statuta Grada Delnica („Službene novine Grada Delnica“ 2/21) te članka 42. Kolektivnog ugovora za službenike upravnih tijela Grada Delnica, gradonačelnica donosi

N A P U T A K

o načinu organiziranja prekovremenog rada

**Članak 1.**

Rad u upravnim tijelima Grada Delnica potrebno je organizirati na način da se izbjegne potreba prekovremenog rada, a poslovi odgovarajuće rasporede svim službenicima u okviru redovnog radnog vremena.

**Članak 2.**

1. Ukoliko je, u slučaju više sile, izvanrednog povećanja opsega poslova i u drugim sličnim slučajevima prijeke potrebe, poslove nemoguće izvršiti u okviru redovnog radnog vremena, službenici u upravnim tijelima, obvezni su na nalog čelnika upravnog tijela raditi prekovremeno.
2. Pri izdavanju naloga potrebno je pridržavati se vremenskog ograničenja iz članka 65. Zakona o radu, kao i ograničenja određena Proračunom Grada.

**Članak 3.**

O prekovremenom radu vodi se evidencija u pisarnici Grada.

**Članak 4.**

Ovim naputkom reguliran je i prekovremeni rad propisan Odlukom o naknadama za rad članova Gradskog vijeća i članova radnih tijela Gradskog vijeća te Odlukom o naknadama za rad članova radnih tijela gradonačelnika.

**Članak 5.**

1. Ukoliko službenik, uključujući i pročelnika, za potrebe prekovremenog rada koristi vlastiti automobil, ostvaruje pravo na plaćeni putni trošak prema propisima i aktima grada.
2. Pravo na putni trošak službenici ostvaruju samo u slučaju ako se početak prekovremenog rada ne nastavlja na redovno radno vrijeme službenika.
3. Temeljem evidencije o prekovremenom radu rješenja donosi službenik u čijoj su nadležnosti radni odnosi, a ista se dostavljanu Odjelu gradske uprave za proračun i financije na daljnje postupanje.

**Članak 4.**

Ovaj Naputak stupa na snagu danom donošenja i objaviti će se na službenim mrežnim stranicama Garda Delnica.

**GRADONAČELNICA**

Katarina Mihelčić, dipl. ing. agr.